KOSKETUSKOHTA
Kosketuskohta - Charles Stanley
Kerromme maailmalle evankeliumia terveen raamatunopetuksen kautta.
Kosketuskohta esittää: Kirje
Hyvä tri Stanley, olen parhaillaan koronasulussa -
tai oikeastaan suljettuna selliini ainakin 22 tuntia vuorokaudesta.
Ei ole televisiota eikä kirjoja, vain Raamattu ja hartauslehtenne.
Annan lopulta periksi ja alan lukea.
On varmaankin tärkeää mainita, että lapsuuteni oli kauhea.
Isä kuoli, kun olin hyvin nuori. Äiti oli väkivaltainen alkoholisti.
Elämäni oli vaikeaa, kunnes pääsin sijaiskotiin ja kuulin Jumalasta.
Ajauduin kuitenkin eksyksiin.
Käännyin pois Jumalasta ja toimin oman pääni mukaan.
Se johti neljänteen vankilatuomioon, huumeidenkäyttöön ja väkivaltaan.
Lienee selvää, että tarvitsin Herraa enemmän, kuin edes tiesinkään.
Aloin siis lukea ja aloin uskoa.
Kun luin kaksi päivää sitten, sanat olivat kuin suoraan minulle.
Mietin, ettei varmaankaan ole mahdollista saada anteeksi tekojani.
Tein Jumalan kanssa sopimuksen: Jos vapautuisin, Hän saisi elämäni.
Muuten minusta tulisi vain pahempi.
Eilen selvisi, että en vapaudu.
Tänä aamuna en saanut unta -
ja koin kehotusta lukea hartauslehteänne.
Tajusin sen vihdoin: Eihän Jumalan kanssa voi tehdä sopimuksia!
Minun pitää ottaa Hänet vastaan, luottaa Häneen ja iloita Hänessä.
Viime viikot ovat olleet hirveitä, -
mutta täällä sellissäni tiedän, että Jumala on vetänyt minua lähelleen.
Luotan ja uskon Häneen. Tunnen, miten taakka on otettu harteiltani.
Tunnen rauhaa ensimmäistä kertaa.
Jos Jumalan rauha, rakkaus ja anteeksianto löytyvät vankilasta, -
olen saanut mahtavan lahjan.
Kiitän Jumalaa kirjoituksistanne.
Kiitos teille, että kirjoititte ne. - Stephen
Lisää innostavia videoita osoitteessa: intouch.org/stories
Jumalan kanssa kulkeminen synkkien aikojen läpi
Meillä kaikilla on ollut elämässämme synkkiä aikoja, joita emme ymmärrä.
Emme ymmärrä, miksi jotakin tapahtui ja miksi se tapahtui juuri silloin.
Joskus asiat ottavat meistä vallan. Emme ymmärrä, mitä tapahtuu.
Silloin haluaisi vain luovuttaa. Tuntuu toivottomalta ja avuttomalta.
Ehkä kannat jatkuvaa taakkaa raha-asioiden suhteen.
Ehkä avioliiton hajoaminen on johtanut hirvittävään synkkyyteen.
Lasten elämä voi aiheuttaa murhetta.
Ehkä menetit työsi tai kärsit sairastelusta, joka ei vain hellitä.
Ehkä hartaimmat unelmasi särkyivät ja tulevaisuus näyttää synkältä.
Jokaiselle tulee synkkiä aikoja.
Joskus ne kestävät vain hetken. Joskus ne jatkuvat pitkään.
Emme ymmärrä, miksi Jumala ei puutu asiaan.
Mutta niissäkin tilanteissa voimme suhtautua asioihin tietyllä tavalla.
Jumala antoi Sanassa periaatteet, -
jotka kertovat, miten toimia aivan kaikenlaisissa olosuhteissa.
Selitän, mitä tarkoitan synkkien tai pimeiden aikojen läpi kulkemisella.
On eri asia vaeltaa pimeydessä kuin kulkea pimeyden läpi.
Kolossalaiskirjeessä Paavali puhuu suhteestamme Kristukseen.
Hän sanoo näin, Kol. 1:13:
"[Hän] on pelastanut meidät pimeyden vallasta -
ja siirtänyt meidät rakkaan Poikansa valtakuntaan."
Emme siis uskovina elä pimeydessä, mutta voimme kohdata synkkiä aikoja.
Synkkien aikojen läpi kulkeminen tarkoittaa vaikeuksia ja kipuja.
Se ei tarkoita synnissä elämistä. 1. Joh. 1:6 - 7 sanoo näin:
"Jos sanomme, että meillä on yhteys hänen kanssaan, -
mutta vaellamme pimeydessä, niin me valhettelemme emmekä tee totuutta.
Mutta jos me valkeudessa vaellamme, niinkuin hän on valkeudessa, -
niin meillä on yhteys keskenämme, ja Jeesuksen Kristuksen, -
hänen Poikansa, veri puhdistaa meidät kaikesta synnistä."
Pimeässä ja synkkyydessä kulkeminen ei siis tarkoita syntiä.
Se tarkoittaa vaikeita aikoja.
Puhun siitä, miten Jumalan kanssa kuljetaan synkkien aikojen läpi.
Kenties se on sinulle tuttu tilanne. Mitä teit ollessasi siinä?
Ehkä olet sellaisessa nyt. Miten suhtaudut tilanteeseesi?
Kerron nyt Joosefin elämästä. Ottakaa esille 1. Moos. 37.
On kiintoisaa, että vaikka Joosef ei ollut Jaakobin pojista tärkein, -
1. Mooseksen kirjan luvut 37 - 50 kertovat Joosefin elämästä.
Hän on täydellinen esimerkki.
Näemme, miten Jumala auttoi hänet pitkän synkän ajanjakson läpi.
Luen ensimmäiset neljä jaetta taustatietona Joosefista.
Ehkä kaikki eivät Joosefia tiedä, joten kerron hänestä nyt kaiken.
1. Moos. 37:1 - 4 (1992): "Jaakob jäi asumaan Kanaaninmaahan, -
missä jo hänen isänsä oli asunut muukalaisena.
Tämä on kertomus Jaakobin suvun vaiheista.
Kun Joosef oli seitsentoistavuotias, hän paimensi lampaita ja vuohia -
velipuoliensa, [isänsä vaimojen] Bilhan ja Silpan poikien kanssa, -
ja hänellä oli tapana kannella heistä isälleen.
Israel [eli Jaakob] rakasti Joosefia enemmän kuin muita poikiaan, -
sillä Joosef oli syntynyt hänelle hänen vanhoilla päivillään.
Isä teetti Joosefille pitkän, värikkään puvun. [Tunnette tarinan.]
Veljet huomasivat, että isä piti hänestä enemmän -
kuin heistä muista, ja he alkoivat vihata Joosefia, -
niin etteivät enää voineet edes puhua hänelle ystävällisesti."
Kerron vähän Joosefista. Hän on Jaakobin nuorin poika.
Aabraham, Iisak ja Jaakob olivat Jumalan sukulinjaa.
Joosefin veljet vihasivat häntä, koska hän oli varjeltu lapsi.
Hän kertoi ikävät asiat isälleen, joten häntä pidettiin kielikellona.
Joosef näki unia. Yhdessä unessa lyhteet edustivat hänen veljiään.
Ne kumarsivat Joosefin lyhdettä. Tämä vihastutti veljiä entisestään.
Toisessa unessa aurinko ja kuukin kumarsivat hänen edessään.
Veljet vihasivat Joosefia, koska pitivät tätä ylpeänä ja ylimielisenä.
Kerran isä sitten lähetti Joosefin katsomaan veljiensä perään.
Veljet päättivät tappaa Joosefin.
Lopulta Juuda teki jotakin.
Hän oli tärkein veli sukulinjassa, koska Jeesus polveutui hänestä.
Juuda ei halunnut tappaa Joosefia.
Kauppiaskaravaani kulki ohi, ja Joosef myytiin kauppiaille.
Joosef vietiin Egyptiin, -
ja hänet osti Potifar, joka oli faraon henkivartijoiden päällikkö.
Joosef menestyi, mutta Potifarin vaimo yritti vietellä hänet.
Niinpä Joosef joutui vankilaan.
Sitten farao näki pari unta, joiden merkityksen Joosef selitti.
Pitkän synkän ajanjakson jälkeen hänestä tuli Egyptin pääministeri.
Tätä taustaa vasten haluan kertoa kuusi tärkeää periaatetta, -
jotka meidän pitää muistaa, kun kuljemme synkkien aikojen läpi.
Ensimmäinen periaate: Jumala on kanssamme synkkinä aikoina.
Tämä on perustavanlaatuinen periaate. Jumala on kanssamme.
Miten Hän oli Joosefin kanssa? Veljet aikoivat tappaa Joosefin.
Jumala oli Joosefin kanssa ja puhui Ruubenille ja Juudalle.
He eivät tappaneetkaan Joosefia, vaan myivät hänet orjaksi Egyptiin.
Jumala oli jälleen Joosefin kanssa: Potifar osti hänet orjakseen.
Näin Jumala toimi Joosefin elämässä, 1. Moos. 39:1 - 9 (1992):
"Joosef vietiin Egyptiin, ja egyptiläinen Potifar, -
faraon hoviherra ja henkivartijain päällikkö, -
osti hänet ismaelilaisilta, jotka olivat hänet sinne tuoneet.
Herra oli Joosefin kanssa, ja siksi hänellä oli aina onni mukanaan.
Hän asui egyptiläisen isäntänsä talossa, ja isäntä huomasi, -
että Herra oli Joosefin kanssa -
ja antoi Joosefin onnistua kaikissa toimissaan.
Joosef pääsi Potifarin suosioon ja palveli häntä niin hyvin, -
että Potifar [...] uskoi hänen haltuunsa koko omaisuutensa.
Kun Potifar oli määrännyt Joosefin [...] omaisuutensa hoitajaksi, -
Herra siunasi hänen taloaan Joosefin tähden.
Ja Herran siunaus näkyi kaikessa, mitä Potifarilla oli [...].
Sen tähden Potifar jätti Joosefin hoitoon koko omaisuutensa -
eikä itse huolehtinut muusta kuin mitä hän söi. [...]
[Joosef oli nyt siis Potifarin koko omaisuuden hoitaja, mutta sitten:]
[...] isännän vaimo iski silmänsä Joosefiin ja sanoi:
'Makaa minun kanssani.' Mutta Joosef kieltäytyi ja sanoi [...]:
'Isäntäni ei enää välitä itse huolehtia mistään, -
hän on uskonut minun hoitooni kaiken omaisuutensa.
Minulla on tässä talossa yhtä paljon valtaa kuin hänelläkin, -
eikä hän ole kieltänyt minulta mitään paitsi sinut, [...] vaimonsa.
Kuinka [...] voisin tehdä niin pahan teon ja rikkoa Jumalaa vastaan?'"
Nainen houkutteli Joosefia joka päivä ja lopulta lavasti hänet.
Kun Potifar sai kuulla sen, hän heitti Joosefin vankilaan.
Jumala oli Joosefin kanssa Potifarin talossa. Nyt Joosef oli vankilassa.
Luetaan jakeet 19 - 23 (1992):
"Kun isäntä kuuli vaimonsa kertovan, mitä orja oli tehnyt, hän raivostui.
Hän otti Joosefin kiinni ja pani hänet vankilaan, -
paikkaan, jossa kuninkaan vankeja säilytettiin.
Herra piti Joosefista huolta vankilassakin -
ja oli hänen kanssaan, niin että hän saavutti vankilan päällikön suosion.
Päällikkö uskoi Joosefin valvontaan vankilan muut vangit, -
ja Joosef huolehti kaikesta, mitä siellä tehtiin.
Eikä vankilan päällikkö lainkaan valvonut Joosefin toimia, -
koska [...] Herra antoi Joosefin onnistua kaikessa."
Joosef on täydellinen esimerkki. Kun koet vaikeita aikoja, -
voit nojata tähän totuuteen: Jumala on kanssasi samalla tavalla.
Jumala sanoo Hepr. 13:5:ssä: "En minä sinua hylkää enkä sinua jätä."
Hän ei ikinä hylkää sinua missään tilanteessa, vaan Hän on kanssasi.
Ottakaa esille Ps. 139.
Tämä on tuttu raamatunkohta.
Kuunnelkaa, mitä Herra siinä sanoo.
Kuten psalmin kirjoittaja kysyy, jae 7: "Minne minä voisin mennä, -
kussa ei sinun Henkesi olisi, minne paeta sinun kasvojesi edestä?"
Vastaus on: ei minnekään. Jakeet 11 - 12: "Ja jos minä sanoisin:
'Peittäköön minut pimeys, ja valkeus minun ympärilläni tulkoon yöksi', -
niin ei pimeyskään olisi sinulle pimeä:
yö valaisisi niinkuin päivä, pimeys olisi niinkuin valkeus."
Vaikka kokisimme mitä tahansa, -
Jumalalle mikään ei ole pimeää, niin ettei Hän voisi sitä nähdä.
Kun meillä on synkkiä aikoja, Jumala näkee kaiken täydellisesti.
Kun käymme synkkien aikojen läpi, olivatpa ne kuinka synkkiä tahansa -
ja johtuivatpa ne mistä tahansa, perusperiaate on tämä:
Jumala on kanssani tässä pimeydessä.
Jumalan lapsena sinulla on tämä oikeus, auktoriteetti ja etuoikeus.
Saat odottaa ja luottaa siihen, -
että jouduitpa mihin tilanteeseen tahansa, Jumala on sinun kanssasi.
Toisin on, jos et ole kristitty.
Sama lupaus ei koske sinua, jos olet torjunut Jeesuksen -
ja halveksinut Pyhää Henkeä, joka puhuu sinulle Jumalan rakkaudesta.
Jos olet kääntänyt selkäsi Jumalan Pojalle Jeesukselle, -
sinulla ei ole etuoikeutta omistaa Jumalan läsnäoloa elämässäsi.
Ehkä vetoat Psalmiin 23, jossa Herra lupaa olla pimeässä laaksossa.
Miten saat suhteen Jumalan kanssa?
Olemme kaikki syntisiä ja olemme rikkoneet Raamatun periaatteita.
Olemme kapinoineet Jumalaa vastaan ja olemme erossa Hänestä.
Syntinen voi tulla pyhän Jumalan luokse vain Jeesuksen ristin kautta.
Sen ansiosta voin pyytää syntejäni anteeksi pyhältä Jumalalta.
Silloin pelastun Hänen armostaan, ja Hän tulee asumaan sisälleni.
Elävä Jumala elää siitä lähtien sisälläni ja vie vaikeuksien läpi.
Se horjumaton ja ikuinen lupaus kuuluu jokaiselle Jumalan lapselle.
Perusperiaate on tämä: Jumala on kanssani synkkinä aikoina.
Toinen periaate: Jumalalla on jokin syy sallia synkät ajat elämässämme.
Se koskee kaikkia tilanteita. Jos olet Jumalan lapsi, -
Jumalalla on jokin tietty tarkoitus, kun Hän sallii synkät ajat elämääsi.
Joosefin tapauksessa -
Jumala valmisteli häntä mahtavaan palvelutehtävään.
Joosef pelasti monen hengen.
Hän pelasti oman perheensä ja koko Egyptin yhteiskunnan.
Nälkävuodet olisivat tappaneet tuhansia ilman ennakkovalmisteluja.
Aluksi vaikutti siltä, että Joosefin veljet tekivät pahaa, -
mutta lopulta siitä tulikin pelastava teko Jumalan silmissä.
Periaate on: Jumalalla on tarkoitus.
Kolmas periaate on seuraava:
Vaikeudet eivät pääty, ennen kuin Jumalan tahtoma tulos saavutetaan.
"Kuinka kauan tämä kestää?" Niin kauan, kuin on tarpeellista.
Jos voisimme katsoa synkeyden läpi tulevaisuuteen -
ja nähdä Jumalan tavoin sen, mitä Hän on tekemässä...
Jos voisimme nähdä sen, mitä Hän on suunnitellut lopputulemaksi, -
olisimme aivan innoissamme.
Olen kokenut synkkiä aikoja tarpeeksi usein tietääkseni, -
että joka ikinen kerta... Usein olin kuin kaikki muutkin:
"Mitä tämä tarkoittaa, Jumala? Eikö tämä jo riittäisi!"
Eikä Hän pukahtanut sanaakaan.
Mutta kuuntele: Olen elänyt tarpeeksi kauan tietääkseni, -
että joka ikinen kerta synkästä ajasta päästyäni, -
ymmärsin Jumalan tarkoituksen, kun katsoin taaksepäin.
Olin kiitollinen. Olisinko halunnut kokea sen uudestaan? En olisi!
Olin kiitollinen, että Hän toi minut kaiken läpi ja sain oppia asioita, -
mutta en todellakaan halunnut kokea sitä enää uudestaan.
Jumala aikoi tehdä Joosefista Egyptin kakkosmiehen.
Näinä vaikeina vuosina -
Jumala valmisteli Joosefia Egyptin pääministeriksi.
Oli tärkeää, että Joosef oppi kaikki nämä seuraavat asiat:
Hänen piti oppia Egyptin tavat ja kieli.
Sen lisäksi hän oppi johtajuutta Potifarin talossa ja vankilassa.
Hän oppi järjestelemään asioita ja olemaan vastuussa johtajalle.
Jumala valmisteli Joosefia mahtavalle palvelupaikalle.
Usein haluamme kiirehtiä ikävien aikojen läpi, minä mukaan lukien.
Jumala kuitenkin tietää, mitä Hän haluaa tehdä elämälläsi.
Kaikki kokemasi synkät ajat ovat valmistaneet sinua, -
jos olet suhtautunut niihin oikein.
Ne ovat olleet kehittymisen aikaa, jota et silloin edes ymmärtänyt.
Joosefkaan ei ymmärtänyt, eikä olisi osannut arvata tulevia.
Siksi periaate on tärkeä: Jumala toteuttaa suunnitelmaa elämässäsi.
Mietitään näitä periaatteita. Neljäs periaate on tämä:
Opimme synkkinä aikoina enemmän kuin valoisina aikoina.
Mitä Joosef oppi?
Hän oppi ehkä arvostamaan perhettään enemmän kuin ennen.
Hän alkoi luultavasti ymmärtää veljien vihan johtuvan osin siitä, -
että hän oli isänsä suosikkipoika ja oli ehkä käyttänyt sitä hyväkseen.
Opimme siis enemmän synkkinä aikoina kuin valoisina aikoina.
Joosef todennäköisesti oppi, miten uskollinen Jumala oli häntä kohtaan.
Hän oppi, että synkimpinäkin hetkinä Jumala ilmaisi läsnäolonsa -
ja ylensi hänet joka paikassa.
Ainakin Joosef ymmärsi ja oppi, että hänellä oli taitoja ja lahjoja.
Hän osasi johtaa ja palvella.
Hän ei olisi ymmärtänyt sitä isänsä talossa, missä sai kaiken valmiina.
Hän ei olisi ymmärtänyt sitä, ellei häntä olisi pakotettu siihen.
Hän oppi paljon itsestään ja omasta moraalistaan.
Kun Potifarin vaimo viekoitteli Joosefia ja Joosef kieltäytyi, -
hän oppi itsestään jotakin:
hänellä oli perustava käsitys siitä, mikä on oikein Jumalan silmissä -
ja elämänsä suurimman kiusauksen edessä hän pystyi kieltäytymään.
Hän oppi paljon itsestään.
Hän oppi ne asiat synkkinä aikoina.
Synkkinäkin aikoina kuljemme kohti valoa.
Se on perusperiaate. Voimme miettiä Joosefin elämää.
Olipa hän perheensä kanssa tai vankilassa, hän kulki kohti valoa.
Ollessaan orjana Potifarin talossa hän oli yhä valossa.
Väärin syytettynä ja vankilassa hän oli silloinkin valossa.
Älä aliarvioi Jumalan suunnitelmia elämällesi. Kuljet aina kohti valoa.
Jos keskityn Jumalaan, Hän vie minut aina valoon.
Pimeys ei ole pimeää Jumalalle.
Olimmepa missä tilanteessa tahansa, Jumala johdattaa meitä aina valoon.
Mutta jos kieltäydyn seuraamasta edessä olevaa valoa, jään pimeyteen.
Voin kertoa, kuinka paljon valoa Jumala tulee antamaan sinulle:
saat valon yhtä askelta varten. Ei päivä, vaan askel kerrallaan.
Elämässä tulee usein tilanteita, -
joissa Jumala käyttää sinua tavalla, jota et olisi osannut kuvitellakaan.
Hän haluaa vaikuttaa johonkuhun, joka seuraa sinua tietämättäsi.
Hän vie meitä kohti valoa, mutta jos et halua nähdä Jumalan tahtoa -
ja haluat tehdä oman pääsi mukaan, jäät kiertämään kehää pimeässä.
Pääset siitä, kun suostut katsomaan Jumalaan ja luottamaan Häneen.
Päätät luottaa Hänen lupaukseensa siitä, ettei Hän ikinä hylkää sinua.
"Et voi tehdä käskysi vastaisesti!"
"Tiedän siis, että olet kanssani ja että opin ja kuljen kohti valoa."
"Kaikelle kokemalleni on tarkoitus. Sinulla on suunnitelma elämälleni."
Kun keskityt Jumalaan, voit aina löytää valonsäteen, -
joka näyttää seuraavan askeleen, koska Jumala johdattaa sinua valoon.
Kerron vielä yhden periaatteen.
Meidän tulee kertoa valossa se, minkä opimme synkkinä aikoina.
Meidän tulee olla herkkiä kuulemaan ja olla niiden ihmisten saatavilla, -
jotka elävät synkkiä aikoja eivätkä ymmärrä, mitä tapahtuu.
He antavat pieniä merkkejä siitä, että tarvitsevat apua.
Jos Jumala haluaa, voisitko kertoa muille, mitä opit synkkinä aikoina?
Haluan haastaa teitä.
Haluan auttaa teitä tulemaan hienoiksi Jumalan työkaluiksi, -
joilla Hän voi auttaa muita ihmisiä.
Moni teistäkin tarvitsee apua, koska on itse juuri nyt pimeydessä.
Ehkä olet menettänyt läheisesi, ja kaikki näyttää synkältä.
Ehkä lapsillesi on käynyt jotakin.
Ehkä olet menettänyt omaisuutesi, ja kaikki näyttää synkältä.
Tai ehkä sait lääkäreiltä ikävän uutisen, ja kaikki näyttää synkältä.
Jumalan mahtava, ikuinen ja kallisarvoinen Sana -
muuttaa synkkyyden hetket täydellisen kirkkaaksi valoksi.
Lue Sanaa, ja luota siihen, että Jumala on se, kuka Hän on.
Hän muuttaa pimeytesi valoksi.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja uskolliset rukouksenne ja lahjanne.
Suomennos: Katri Filppu